作者：王迈
词牌/韵律：沁园春

paragraphs: 夜来斗庵，左顾绿云，右盼素娥。
好态浓意远，随宜梳洗，轻轻莲步，艳艳秋波。
妒宠争妍，娇痴无际，齐劝诗翁金叵罗。
翁微笑、□一时饮尽，谁少谁多。
月娥。
唱后颜酡。
莫也怕、浮云妒月麽。
问苏州刺史，旧欢如梦，江州司马，衫湿如何。
翠幕空垂，唾花无迹，忍听樽前飞燕歌。
销凝处，正潇潇烟雨，偏恼东坡。